Sag anlagt den 23. oktober 2014 – ZZ mod Rådet
(Sag F-118/14)
Processprog: fransk
Parter
Sagsøger: ZZ (ved M. C. Garcia-Hirschfeld)
Sagsøgt: Rådet for Den Europæiske Union
Søgsmålets genstand og beskrivelse af tvisten
Påstand om annullation af Rådets afgørelser om indplacering af tjenestemænd i lønklasserne AD 9-AD 14, som bestrider stillinger, der betragtes som indebærende særligt ansvar, som »kontorchef eller tilsvarende« eller »konsulent eller tilsvarende« inden den 31. december 2015 og om ikke at placere sagsøgeren blandt de tjenestemænd, som er omfattet af denne indplacering.
Sagsøgerens påstande
Annullation af ansættelsesmyndighedens afgørelse nr. 6/14 af 3. januar 2014 og af den efterfølgende afgørelse om at indplacere 34 tjenestemænd i Rådet som »kontorchef eller tilsvarende«.
Om fornødent annullation af afgørelsen af 23. juli 2014 om afslag på klagen.
Rådet for den Europæiske Union tilpligtes at betale sagens omkostninger.